
  1. Hány oldalas az a könyv, amelyben a lapok számozásához 1995 számjegy kell?
  2. Egy egyenes út mentén (a szélén) 4 gyerek várja a kerékpárversenyzőket. Anitától 5 m-re van Béla, Bélától Csaba 2 m-re áll, és Anitától 10 m-re Dénes vár. Milyen távol lehet egymástól Dénes és Csaba?

  3. Három testvér összesen 1998 tallért örökölt. Ali annyit kapott, mint Bali és Cili együtt, Bali pedig annyival kapott kevesebbet Alinál amennyivel többet Cilinél. Hány tallért örököltek külön-külön?
  4. Katinak kevesebb mint 30, egyforma színes négyzetlapja van. Hány négyzetlapja lehet, ha mindegyiket felhasználva éppen három különböző négyzetet tudott belőlük kirakni?

  5. Egy játékos kedvű bolha 2015 cm-re van az otthonától. Hazafelé igyekezve azzal szórakozik, hogy felváltva ugrik 11 cm-t előre, majd kétszer egymás után 4 cm-t hátra. A 2000. ugrás után hány cm-re lesz az otthonától? Hányadik ugrása után lesz a legközelebb az otthonához?
  6. Egy zsákban 11 piros 8 fehér és 6 fekete golyó van, amelyeket tapintásra nem tudunk megkülönböztetni egymástól. Behunyt szemmel legalább hány golyót kell kivenni, hogy biztosan legyen a kivett golyók közt

a) fehér vagy fekete

b) fehér és fekete

c) két különböző színű

  7. Egy digitális óra kijelzője négy számjeggyel jelzi az időt, pl. így: 03:12. Egy nap alatt hány percig látható az órán legalább egy 8-as számjegy?

 8. Furfangos Fréditől megkérdezték, hogy hány éves, mire a következőket válaszolta:

· Ha most az ABBC évben járunk, akkor születési évem ABCC alakban írható le.

· E két szám összege EBCD alakú, ahol D=E+1

(Tudjuk még, hogy ebben az évezredben érdeklődtek Frédi életkoráról, és a különböző betűk különböző számjegyeket jelölnek.)

Hány éves volt Frédi, amikor megkérdezték?

 9. Nevenincs szigeten kétféle ember él: igazmondó (aki mindig igazat mond) és hazudós (aki mindig hazudik). 

Három szigetlakóval találkoztunk és a következőket mondták:

1. lakos: Mindhárman hazudósak vagyunk.
2. lakos: Pontosan egy hazudós van köztünk.

Milyen ember lehet a 3. lakos?

10 Egy négyzet alakú termet egybevágó négyzet alakú márványlapokkal burkolunk. A szoba két átlója összesen 61 járólapon halad át. Hány márványlapot használok fel összesen?

Megoldásodat minden esetben indokold ! Tollal dolgozz!
Beküldési határidő: 2015. november 16.



  
Jó munkát, sok sikert kívánok!
„Zsámbéki - medence 


kis matematikusa”


2015/2016.








     .........................................................


           iskola és versenyző neve








I. forduló


5-6. osztály











